مانگی حوزەیران (٦)ی ئەمساڵ، فەیسبووک بە فەرمی پەردەی لەسەر سەکۆی خۆی تایبەت بە یاریکردن لادا، ئەمەش لە پێناو هاوکاریکردنی یاریکەران (گەیمەران) تا بتوانن ئەزموونی خۆیان و توانای خۆیان لە یاریکردن بە شێوەیەکی ڕاستەوخۆ بگوزانەوە. هەروەک ڕێگە خۆشکەریشە بۆ ئەوانەی سەرەتان لە یاریکردن تا ببینن ئەوانەی ئەزموونیان هەیە چۆن و بە چ شێوەیەک یاری دەکەن و ئەزموونیان لێ وەرگرن. بەڵام ئەم سەکۆیە لەسەرەتادا تەنها لەسەر کۆمپیوتەر بەردەست بوو و لەڕێگەی Fb.gg دەتوانرێت سودی لێ وەربگیرێت.
خۆشبەختانە، لەم چەند ڕۆژەی ڕابردوو فەیسبووک بە فەرمی وەشانی تاقیکاری لەم سەکۆیە بۆ ئەندرۆید بەردەست کرد، لە ڕاستیدا لە ئێستادا تەنها لە فلیپین بەردەستە و لە ڕێگەی ئەپی Fb.gg دەتوانرێت سود لە سەکۆکە وەربگیرێت، کە خاوەنی ڕێژەیەک لە تایبەتمەندی سنوردارە.
لە ڕێگەی ئەم سەکۆیەوە دەتوانرێت ئەزموونی هەندێک یاری وەکو Everwing و Words with Friends و Basketball FRVR بکرێت. شایەنی باسە، ئەم سەکۆیەی فەیسبووک بۆ ڕکابەری یوتیوب و تویچ لەلایەن فەیسبووکەوە ڕاگەیاندرا و بە لەبەرچاوگرتنی ئەوەی کە لە ئێستادا لە وەشانی تاقیکاریدا، ئەم سەکۆیە لەسەر ئەندرۆید چەند مانگێکی پێویستە تا ئەپەکە بە فەرمی بۆ گشت لایەک بەردەست دەکرێت.
سەرچاوە :
TechWD
فەیسبووکتویتەرتیلگرامواتس ئەپ
تاگەکان fb.gg
سەردار عبدالله
مامۆستای زانکۆ و هەڵگری ماستەر لە فێرکردنی زمانی ئینگلیزی و تەکنەلۆژیا. ساڵانێکە هەواڵ و زانیاری بە زمانی کوردی دەنوسم و ئێستاش لێرە هەم نوسەر و هەمیش بەڕێوەبەری گشتیم بۆ ماوەی زیاتر لە 8 ساڵە. هەروەک گرافیک دیزاینەریش خەونی منە! کرتە لە وێنۆچکەی تۆڕە کۆمەڵایەتییەکانم بکەن بۆ ئەوەی زیاتر بمناسن!